फैंस बोले- उसने मेहनत करके खुद को बनाया है, यह उसका सक्सेस लेवल है
Kriti Sanon Mumbai Airport Video - Actress Spotted With Mercedes Maybach GLS 600, एक्ट्रेस कृति सेनन हाल ही में मुंबई के प्राइवेट एयरपोर्ट पर नजर आईं। वे यहां ढ़ाई करोड़ की मर्सिडीज मेबैक जीएलएस 600 से पहुंचीं। अब उनका एक वीडियो सोशल मीडिया पर वायरल है
एक्ट्रेस कृति सेनन हाल ही में मुंबई के प्राइवेट एयरपोर्ट पर नजर आईं। वे यहां ढाई करोड़ की मर्सिडीज मेबैक जीएलएस 600 से पहुंचीं। अब उनका एक वीडियो सोशल मीडिया पर वायरल है जहां फैंस उनकी इस लग्जरी कार को उनके सक्सेस लेवल से जोड़ रहे हैं। कृति ने यह कार दो साल पहले फिल्म ‘मिमी’ की सक्सेस के बाद खुद को गिफ्ट की थी।
फैंस कर रहे लग्जरी कार की चर्चा
कृति का एयरपोर्ट वीडियो वायरल होने के बाद फैंस उनकी इस लग्जरी कार की चर्चा कर रहे हैं। एक फैन ने लिखा, ‘यह कृति का सक्सेस लेवल है।’ वहीं एक अन्य यूजर ने कमेंट किया, 'जब आप बिना किसी सपोर्ट और कॉन्टैक्ट्स के अपने हार्ड वर्क से बड़ा मुकाम हासिल करते हैं तो आपका कॉन्फिडेंस और बॉडी लेंग्वेज एकदम अलग हो जाती है।'
इन सेलेब्स के पास भी है मर्सिडीज मेबैक जीएलएस 600 
मर्सिडीज मेबैक जीएलएस 600 के अलावा कृति बीएमडब्लू 3 सीरीज और ऑडी Q7 की ओनर भी हैं। वहीं बॉलीवुूड में कृति के अलावा रणवीर सिंह, आयुष्मान खुराना, नीतू कपूर, राम चरण और शिल्पा शेट्‌टी जैसे स्टार्स भी मर्सिडीज मेबैक जीएलएस 600 ओन करते हैं।
‘आदिपुरुष’ के प्रमोशन में बिजी हैं कृति
कृति इन दिनों फिल्म ‘आदिपुरुष’ के प्रमोशन में बिजी हैं। रामायण से प्रेरित इस फिल्म में वे सीता के रोल में नजर आएंगी। इसमें उनके अलावा प्रभास, सैफ अली खान और सनी सिंह जैसे एक्टर्स भी होंगे। फिल्म 16 जून को रिलीज होगी।